**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz no valsts budžeta programmas 02.00.00 „Līdzekļi neparedzētiem gadījumiem” piešķirt Izglītības un zinātnes ministrijai 6 340 018 *euro*, tai skaitā 4 437 124 *euro,* piemaksas piešķiršanai pirmsskolas izglītības iestāžu un speciālās izglītības iestāžu pedagogiem, tai skaitā pedagogu palīgiem, par darbu Covid-19 pandēmijas laikā, 300,00 EUR, ieskaitot darba devēja valsts sociālās apdrošināšanas obligātās iemaksas (VSAOI) par vienu likmi un 1 902 894 *euro*, piemaksas piešķiršanai personām, kuras sniedz aukles pakalpojumus pirmsskolas izglītības iestādēs un speciālās izglītības iestādēs (aukle, auklis, skolotāja palīgs), par darbu Covid-19 pandēmijas laikā, 300,00 EUR, ieskaitot darba devēja valsts sociālās apdrošināšanas obligātās iemaksas (VSAOI) par slodzi, tai skaitā:1.1. 5 816 300 *euro* Izglītības un zinātnes ministrijai (62. resors "Mērķdotācijas pašvaldībām");1.2. 523 718 *euro* Izglītības un zinātnes ministrijai (15. resors "Izglītības un zinātnes ministrija").  |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Nepieciešamība piešķirt piemaksas pirmsskolas izglītības iestāžu un speciālās izglītības iestāžu pedagogiem, tai skaitā pedagogu palīgiem, un personām, kuras sniedz aukles pakalpojumus pirmsskolas izglītības iestādēs un speciālās izglītības iestādēs (aukle, auklis, skolotāja palīgs), par darbu Covid-19 pandēmijas laikā.
2. [Covid-19 infekcijas izplatības seku pārvarēšanas likuma](https://likumi.lv/ta/id/315287-covid-19-infekcijas-izplatibas-seku-parvaresanas-likums) [24.](https://likumi.lv/ta/id/315287-covid-19-infekcijas-izplatibas-seku-parvaresanas-likums#p24) pants.
3. Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. un 43. punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar Izglītības un zinātnes ministrijas (turpmāk - ministrija) 2020.gada 7.janvāra rīkojumu Nr.1-2e/21/9, tika izveidota starpinstitucionālā darba grupa, kurā iekļauti pārstāvji no Kultūras ministrijas, Latvijas Izglītības un zinātnes darbinieku arodbiedrības, Latvijas Pašvaldību savienības, Rektoru padomes, Rīgas domes, Latvijas Koledžu asociācijas, Latvijas Izglītības vadītāju asociācijas, pirmskolas izglītības iestādes. Minētās darba grupas uzdevums bija divu nedēļu laikā, bet ne vēlāk kā līdz 2021.gada 22.janvārim, sagatavot priekšlikumus kritērijiem piemaksas piešķiršanai pedagogiem dažādās izglītības pakāpēs, sākot no pirmskolas līdz augstākajai izglītībai, atkarībā no darba slodzes pamatapjoma. Darba grupa uzsāka darbu 2021.gada 8.janvārī. Darba grupas ietvaros ir notikušas divas sanāksmes ar mērķi izstrādāt pamatojumu piemaksu piešķiršanai pedagogiem Covid-19 ārkārtas apstākļos. Izvērtējot darba grupā sniegtos priekšlikumus, kā arī ņemot vērā nozaru attīstības tendences 2020.gadā, darba grupa pieņēma lēmumu par vienreizējas piemaksas piešķiršanu pirmsskolas izglītības iestāžu un speciālās izglītības iestāžu pedagogiem un personām, kuras sniedz aukles pakalpojumus, kam nav iespējas ikdienā strādāt attālināti un šobrīd darbs tiek veikts klātienē - paaugstinātos riska apstākļos, kā arī ņemot vērā pirmsskolas un speciālo izglītības iestāžu darba specifiku distancēšanas iespējas ir ierobežotas. Pirmskolas izglītības iestādes un speciālās izglītības iestādes no 2020.gada 9. novembra, kad valstī izsludināja ārkārtas stāvokli Covid-19 pandēmiju, turpina darbu klātienē atšķirībā no citām izglītības iestādēm, kas nodrošina mācību procesu attālināti.Saskaņā ar  [Covid-19 infekcijas izplatības seku pārvarēšanas likuma](https://likumi.lv/ta/id/315287-covid-19-infekcijas-izplatibas-seku-parvaresanas-likums) [24.](https://likumi.lv/ta/id/315287-covid-19-infekcijas-izplatibas-seku-parvaresanas-likums#p24) pantu, pasākumus ar Covid-19 izplatību saistītā valsts apdraudējuma un tā seku novēršanai un pārvarēšanai finansē no budžeta finansētajām institūcijām iedalītajiem valsts budžeta un pašvaldību budžetu līdzekļiem. Ministru kabinets pēc pamatota ministriju pieprasījuma var pieņemt lēmumu par valsts apdraudējuma seku novēršanas un pārvarēšanas pasākumiem, kā arī par finansējuma piešķiršanu no valsts budžeta programmas 02.00.00 "Līdzekļi neparedzētiem gadījumiem". Ņemot vērā minēto, tiek plānots, ka finansējums atbalsta sniegšanai pedagogiem Covid-19 infekcijas izplatības laikā tiks pieprasīts no 2021.gada valsts budžetā plānotā finansējuma neparedzētiem gadījumiem. Saskaņā ar Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. punktu līdzekļus no programmas „Līdzekļi neparedzētiem gadījumiem” piešķir valstiski īpaši nozīmīgiem pasākumiem, valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai un to radīto zaudējumu kompensēšanai un citiem neparedzētiem gadījumiem. Līdzekļu piešķiršanu valstiski īpaši nozīmīgiem pasākumiem paredz arī Likuma par budžetu un finanšu vadību 12. panta pirmā daļa.  Saskaņā ar Ministru kabineta 2018. gada 17. jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43. punktu ministrija pieprasījumu apropriācijas pārdalei no programmas „Līdzekļi neparedzētiem gadījumiem” sagatavo kā tiesību akta projektu, ko normatīvajos aktos noteiktajā kārtībā iesniedz izskatīšanai Ministru kabinetā.Ievērojot minēto, IZM ir izstrādājusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””, kas paredz uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt IZM 6 340 018 *euro*, tai skaitā 4 437 124 *euro,* piemaksas piešķiršanai pirmsskolas izglītības iestāžu un speciālās izglītības iestāžu pedagogiem, tai skaitā pedagogu palīgiem, par darbu Covid-19 pandēmijas laikā, 300,00 EUR, ieskaitot darba devēja valsts sociālās apdrošināšanas obligātās iemaksas (VSAOI) par vienu likmi un 1 902 894 *euro*, piemaksas piešķiršanai personām, kuras sniedz aukles pakalpojumus pirmsskolas izglītības iestādēs un speciālās izglītības iestādēs (aukle, auklis, skolotāja palīgs), par darbu Covid-19 pandēmijas laikā, 300,00 EUR, ieskaitot darba devēja valsts sociālās apdrošināšanas obligātās iemaksas (VSAOI) par slodzi , tai skaitā:1.1. 5 816 300 *euro* Izglītības un zinātnes ministrijai (62. resors "Mērķdotācijas pašvaldībām");1.2. 523 718 *euro* Izglītības un zinātnes ministrijai (15. resors "Izglītības un zinātnes ministrija"). Rīkojums paredz, ka pašvaldības, Izglītības un zinātnes ministrijas padotības izglītības iestāde “Sociālās korekcijas izglītības iestāde "Naukšēni"” un privātās izglītības iestādes sagatavo pārskatu par piešķirtā finansējuma izlietojumu. Pārskatu apkopošanai pašvaldības un izglītības iestādes izmantos ePārskatos pieejamās veidlapas atbilstoši normatīviem aktiem, kādā nodrošināma informācijas aprite, izmantojot Valsts kases e-pakalpojumus. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja IZM.  |
| 4. | Cita informācija | Rīkojuma projekts attiecas uz Izglītības un zinātnes politiku. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022.gads | 2023.gads | 2024.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi:** | **0** | **0** | **0** | **0** | **0** | **0** | **0** |
| 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2.valsts speciālais budžets | 0 | 0 | 0 | 0 | 0 | 0 | 0 |
| 1.3.pašvaldību budžets | 0 | 0 | 0 | 0 | 0 | 0 | 0 |
| **2. Budžeta izdevumi:** | **0** | **6 340 018** | **0** | **0** | **0** | **0** | **0** |
| 2.1.valsts pamatbudžets | 0 | 6 340 018 | 0 | 0 | 0 | 0 | 0 |
| 2.2.valsts speciālais budžets | 0 | 0 | 0 | 0 | 0 | 0 | 0 |
| 2.3.pašvaldību budžets | 0 | 0 | 0 | 0 | 0 | 0 | 0 |
| **3. Finansiālā ietekme:** | **0** | **- 6 340 018** | **0** | **0** | **0** | **0** | **0** |
| 3.1.valsts pamatbudžets | 0 | - 6 340 018 | 0 | 0 | 0 | 0 | 0 |
| 3.2.valsts speciālais budžets | 0 | 0 | 0 | 0 | 0 | 0 | 0 |
| 3.3.pašvaldību budžets | 0 | 0 | 0 | 0 | 0 | 0 | 0 |
| **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** | **0** | **6 340 018** | **0** | **0** | **0** | **0** | **0** |
| 4.1.valsts pamatbudžets | 0 | 6 340 018 | 0 | 0 | 0 | 0 | 0 |
| 4.2.valsts speciālais budžets | 0 | 0 | 0 | 0 | 0 | 0 | 0 |
| 4.3.pašvaldību budžets | 0 | 0 | 0 | 0 | 0 | 0 | 0 |
| **5. Precizēta finansiālā ietekme:** | **0** | **0** | **0** | **0** | **0** | **0** | **0** |
| 5.1.valsts pamatbudžets | 0 | 0 | 0 | 0 |
| 5.2.valsts speciālais budžets | 0 | 0 | 0 | 0 |
| 5.3.pašvaldību budžets | 0 | 0 | 0 | 0 |
| **6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā)** | Pedagogu likmju skaits – 14790,032 x 300 euro = 4 437 124 *euro*4 437 124 *euro* veidojas no kopsummas, kas aprēķināta katrai izglītības iestādei (kopumā – 1011 iestāde). Precīzs aprēķins *Excel* formā nosūtīts Finanšu ministrijai. Aukles, skolotāju palīgi (slodžu skaits) – 6 342,9795 x 300 = 1 902 894 *euro*Kopā nepieciešams = 6 340 018 *euro,* tajā skaitā:➡ 5 816 300 *euro* Izglītības un zinātnes ministrijai (62. resors "Mērķdotācijas pašvaldībām") (finansējuma sadalījums pa pašvaldībām – anotācijas pielikumā);➡ 523 718 *euro* Izglītības un zinātnes ministrijai (15. resors "Izglītības un zinātnes ministrija").Finanšu līdzekļi papildu izdevumu finansēšanai tiks rasti no valsts budžeta programmas 02.00.00 "Līdzekļi neparedzētiem gadījumiem". |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| **7. Amata vietu skaita izmaiņas** | Rīkojuma projekts šo jomu neskar. |
| **8. Cita informācija** |  |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Rīkojuma projekts un Protokollēmuma projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Rīkojuma projekts un Protokollēmuma projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Rīkojuma projekts un Protokollēmuma projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Rīkojuma projekta dotā uzdevuma izpildi nodrošinās IZM.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts un Protokollēmuma projekts šo jomu neskar |
| 3. | Cita informācija | Nav |

Izglītības un zinātnes ministre Ilga Šuplinska